גנוב על המיניונים

גנוב על המיניונים (באנגלית: Despicable Me 2; בתרגום חופשי לעברית: נבזה שכמותי 2) הוא סרט קומדיה אמריקאי בהנפשה ממוחשבת של אילומיניישן מ-2013. הסרט בוים על ידי פייר קופין וכריס רנויד, ותסריטו נכתב על ידי קינקו פאול וקן דאוריו. הסרט מהווה המשך ל"גנוב על הירח" מ-2010, והוא לשני בזיכיון "גנוב על". עלילת הסרט עוקבת אחרי נבל-העל גרו זמן לא רב לאחר מאורעות "גנוב על הירח". לאחר שאימץ שלוש בנות – מארגו, אדית' ואגנס – הוא פורש מחיי הפשע לטובת ניהול חיי משפחה תקינים. כשנבל-העל האגדי אל מאצ'ו זומם מזימה להשתלטות על העולם, גרו מגויס על ידי המרגלת לוסי ויילד לארגון ריגול סודי. "גנוב על המיניונים" זכה להצלחה מסחרית אדירה והכניס מעל $970,761,885 בקופות. הביקורות לסרט היו חיוביות למדי, אם כי לא ברמת הסרט הקודם - באתרי איסוף הביקורות "Rotten Tomatoes" ו-"Metacritic" הוא זכה לציונים של 74% ו-62 בלבד, בהתאמה. בבסיס צבאי בחוג הארקטי, מעבדת מחקר רוסית מבצעת ניסויים בבעלי חיים במתשנת "PX-41". ביכולת אותו חומר, להעניק לאורגניזם אליו הוא מוזרק כוח על-אנושי ולהשתלט על תודעתו בהפיכתו לצמא דם. בעזרת מגנט ענק ורב עצמה, הבסיס מותקף ומעבדתו נגנבת בידי חוליית גנבים מסתורית. בידיעת הסכנה הטמונה בהימצאות החומר בידיים הלא נכונות, "הליגה הבינלאומית נגד נבלי-על" ממנה את המרגלת לוסי לפקד על מבצע ללכידת הפושעים. היא, במטרה להבין בצורה טובה יותר את מוחם של נבלי-העל, מחליטה לגייס לשורותיה את גרו. אך הוא, לאחר שפרש מחייו הפליליים לטובת ניהול חיי משפחה תקינים כשאימץ את שלוש הבנות מארגו, אדית' ואגנס, מסרב לבקשתה. בניסיון להפוך לאיש עסקים כדרך חדשה בחייו, גרו נעזר בחברו הטוב ביותר, המדען נפריו, ובצבא ה"מיניונים", על מנת להקים חברה שתתמחה בבישול ג'לי. עם זאת, אף על פי שדווקא צבאו מתרצה מעבודות משק הבית, נפריו ממצה במהרה את החוויה, ובגעגועיו לחייו הקודמים הוא מחליט לעזוב את הבית. מדוכא מעזיבת חברו הטוב ביותר, וחסר עוררות, גרו חוזר בו מתשובתו ללוסי, ומצטרף לליגה. שלוש בנותיו – מארגו, אדית' ואגנס – מביעות דאגה מהעניין, בחשש לחייו, אך גם התלהבות מהצטרפותו לצד הגיבורים. גרו משובץ יחד עם לוסי בקניון מקומי, במסווה של חנות מאפין, מתוך הערכת מודיעין כי העומד מאחורי גנבת החומר הוא אחד מבעלי העסקים. לאחר שבוחנים את כל אנשי המקום ללא הצלחה, גרו מעלה כיוון לחקירה משטרתית אחר אל-מאצ'ו, בעל מסעדה הנחשד כברון קטלני שביים את מותו בהר געש. מתוך אמונה מלאה בחשדותיהם, השניים פורצים למסעדתו של אל-מאצ'ו, אך נכשלים בחיפוש רמזים שיובלו להפללתו. תוך כדי משימתם, ובמציאת חיבה, השניים מתאהבים. לאחר שחקירתם של לוסי וגרו מגיעה למבוי סתום, היות שהשניים לא הצליחו למצוא הוכחות לאשמתו של אל-מאצ'ו, הליגה עוצרת אדם עליו היא מטילה את האחריות למעשה, וזאת למרות התנגדותם התקיפה של השניים לדבר. לאחר שהם אינם מצליחים לשכנע בצדקתם את סיילס טוסיקבאום, מנהל ארגון הריגול, החקירה נחתמת, וכל אחד נשלך בחזרה לדרכו. בעוד גרו מפוטר, לוסי משובצת למשימה באוסטרליה. דרכיהם נפרדות, בדיכאון התופס את שניהם. על המטוס בדרך למשימתה, לוסי מתוודעת לרגשותיה כלפי גרו, ובעזרת מצנח חוזרת על מנת להתוודות. במקביל, גרו ממשיך במאמציו להוכיח את אשמתו של אל-מאצ'ו, ובסופו של דבר מצליח בכך. אל-מאצ'ו חושף את תוכניתו להשתלט על כדור הארץ, בעזרתו של לא אחר מאשר נפריו. השניים יוצרים לעצמם צבא אימתני בדמות המיניונים, אליהם הם מזריקים את חומרי ה-"PX-41". לאחר שגרו מסרב להצעה להצטרף אליהם, אל-מאצ'ו חוטף את לוסי, מיד לאחר נחיתתה, ומתכוון לשגרה על טיל אל תוך הר געש במטרה להסיט את גרו בזמן שיממש את תוכניתו. נפריו מבין כי בחר בדרך שגויה, וחובר בחזרה לצידו של גרו. כאשר המיניונים מושפעי החומר תוקפים את גרו ושלוש בנותיו, נפריו משתמש בתערובת אותה רקח כדי להחזירם למצב המקורי. המיניונים מופנים כלפי אל-מאצ'ו, שבתבוסתו משגר את הטיל אליו קשורה לוסי. גרו יוצא בעקבותיה, ומצליח להצילה ברגע האחרון כשהשניים מתרסקים אל תוך ים. אז, הם מתוודים על רגשותיהם, ומחליטים לצאת לדייט. כעבור 147 דייטים, כשמתפתחת מערכת יחסים, השניים נישאים. בסצנה שאחרי הכתוביות, שלושה מהמיניונים — קווין, בוב וסטיוארט — ניגשים למבחן בד, ומתבשרים על כך שהתקבלו להשתתף בסרט. סטיב קארל - גרו: נבל-על כושל המנהל רשת פשע זניחה בעזרת צבא "מיניונים", הפורש מחייו הפליליים לטובת ניהול חיי משפחה תקינים כאשר הוא מאמץ את שלוש הבנות מארגו, אדית' ואגנס. בגרסה העברית, את קולו של גרו דיבב אוהד שחר. קריסטן ויג - לוסי: מרגלת בשירות "הליגה הבינלאומית". בגרסת העברית, את קולה של לוסי דיבבה ליאת הר לב. בנג'מין בראט - אל-מאצ'ו: ברון פשע קטלני השואף להשתלט על כדור הארץ ומסתיר את זהותו כאיש עסקים בעל מסעדה. במקור, אל פצ'ינו לוהק לתפקיד, אך הוא פרש מההפקה בעקבות חילוקי דעות יצירתיים. בגרסה העברית, את קולו של אל מאצ'ו דיבב צביקה שוורצברג. מירנדה קוסגרוב - מארגו: אחת משלוש הבנות, הגדולה מבניהן. בגרסה העברית, את קולה של מארגו דיבבה נועה פלדמן. דנה גייר - אדית': אחת משלוש הבנות, האמצעית. בגרסה העברית, את קולה של אדית דיבבה בר מיניאלי. אלזי פישר - אגנס: אחת משלוש הבנות, הקטנה מבניהן. בגרסה העברית, את קולה של אגנס דיבבה אילה פלדמן. ראסל בראנד - נפריו: מדען, עוזרו לשעבר של גרו ברשת הפשע וחברו הטוב ביותר. בגרסה העברית, את קולו של נפריו דיבב אמנון וולף. סטיב קוגן - סיילס טוסיקבאום: מנהל ארגון הריגול "הליגה הבינלאומית נגד נבלי-על". בגרסה העברית, את קולו של סיילס טוסיקבאום דיבב דודו ניב. מויסס אריאס - אנטוניו: בנו של אל-מאצ'ו. בגרסה העברית, את קולו את אנטוניו דיבב דור סרוגו. פייר קופין - קווין, בוב וסטיוארט: עוזריו האישיים של גרו, חברים בצבא ה"מיניונים". מלבד שלושה אלו, קופין תרם את קולו גם עבור שאר ה-896 מיניונים שהופיעו בסרט. את קולם של המיניונים מושפעי המוטגן "PX-41", נתן כריס רנויד. ביולי 2010, מנכ"ל "Illumination Entertainment", המפיק כריס מלדמדרי, חשף כי החל פיתוחו של המשך ל"גנוב על הירח". ביוני 2011, הוכרז כי ההמשך ייצא לאקרנים ב-3 ביולי 2013. שלבי דיבוב ראשוניים נעשו כבר באוקטובר, וההפקה החלה בפברואר 2012. לאחר שיחות שנכשלו בדבר עם חאווייר ברדם, אל פצ'ינו לוהק לתפקיד האנטגוניסט, הנבל "אל-מאצ'ו". אושר כי סטיב קארל, ראסל ברנד, מירנדה קוסגרוב, דנה גייר ואלזי פישר ישובו לתפקידיהם הקודמים, והוכרז כי קריסטן ויג וסטיב קוגן לוהקו לתפקידים חדשים. במאי 2013, כחודשיים בלבד לפני מועד היציאה לאקרנים, נודע כי פאצ'ינו החליט לעזוב את ההפקה, בעקבות "חילוקי דעות יצירתיים". בזמן זה, דמותו כבר עברה את תהליך ההנפשה לפי משחקו והותאמה לחלוטין לקולו. במקומו, הובא בנג'מין בראט, לו היו חמישה ימי הקלטה ודיבוב בלבד כדי להחליף את אל-פאצ'ינו. לאחר מאמץ רב, בסופו של דבר, תהליך ההחלפה צלח. הצגת הבכורה של הסרט התקיימה ב-5 ביוני 2013 בבית הקולנוע "Event Cinemas" שבבונדיי ג'נקשן, אוסטרליה. מעט מאוחר יותר, ב-12 ביוני, הוא הוצג לראשונה בפני קהל, כחלק מפסטיבל סרטי ההנפשה הבינלאומי אנסי הצרפתי. זמן לא רב אחר כך, ב-22 ביוני, נחגג אירוע השקה מיוחד, בלוס אנג'לס, בו נכחו חברי צוות השחקנים וההפקה על "השטיח הצהוב". בצפון אמריקה, החלו הקרנות הסרט באופן רשמי ב-3 ביולי, ובישראל יום לאחר מכן, ב-4 ביולי. בנוסף להפצה בגרסתו הרגילה, הסרט הוקרן במקומות מסוימים גם בגרסאות IMAX ו-4DX. לקראת סוף השנה, החלו לצאת לשווקים מהדורות המדיה הביתית של הסרט - ב-26 בנובמבר הוא יצא בהפצה דיגיטלית, וב-10 בדצמבר הוא יצא בעותקי DVD ו-Blu-Ray. בנוסף לסרט עצמו, מהדורות ה-DVD וה-Blu-Ray כללו בהן גם אסופת סרטים קצרים המרחיבים את קורותיהן של דמויות שונות - "Puppy", ‏"Panic in the Mailroom" ו-"Training Wheels". חברת "Walmart" הוציאה לצד העותקים גם מהדורה מוגבלת של צעצועים, במטרה למשוך רכישות קונים ולנצל את מומנטום המרצ'נדייזינג. במרץ 2013, המריאה לאוויר ספינה המועצבת כדמות מיניון, בשם "Despicablimp", למסע של כשישה חודשים ברחבי מדינות ארצות הברית, זאת כדי לקדם את צאתו לאקרנים של הסרט. הספינה ארכה כ-55 מטרים ונעמדה לגובה של כ-17 מטרים, במשקל של כ-3,626 קילוגרמים. היא חצתה את הפדרציה כשלוש פעמים, בנסיעה של כ-32,000 קילומטרים, כששטה מעל לאירועים רבים וגם נכחה בזמן אירוע ההשקה המיוחד בלוס אנג'לס. אל הספינה הוצמד GPS, ומיקומיה המשתנים פורסמו לקהל הרחב, שיכל להתעדכן בנוכחותה ולעקוב אחריה. "יוניברסל" פצחו בתחרות, כחלק ממנה ביקשו מהעוברים ושבים לתעד את עצמם בנוכחות הספינה, בהבטחה לפרסים שונים. ב-13 ביוני, מפתחת משחקי הווידאו "Gameloft" הוציאה משחק פעולה והרפתקאות בהתבסס על דמויות הזיכיון למכשירי אפל ואנדרואיד, אשר נושא את השם "Despicable Me: Minion Rush" ("ריצת המיניונים"). כחלק מהמשחק, השחקן בוחר איזה מיניון הוא רוצה להיות, ויחד איתו הוא עובר משימות אותן הוא מקבל מגרו ובנותיו ונפריו, כשהוא נאלץ להביס את אויביו של גרו, על מנת שיוכל לזכות בתואר "מיניון השנה". בשלושת החודשים הראשונים מאז עלייתו, המשחק הורד יותר מ-100 מיליון פעמים. מאוחר יותר, הוא זכה גם בפרס מהאקדמיה הבריטית לאמנויות. עוד באותה הגזרה, משחק הרשת מרובה המשתתפים "Roblox" הוציא כמה וכמה פריטים וירטואליים כקידום. כשיווק נוסף עבור הסרט, בעולם הספרות, יצאו לאור שישה ספרים: "The Junior Novel", ‏"The Anti-Villain League Handbook", ‏"Undercover Super Spies", ‏"Attack of the Evil Minions!‎", ‏"Make a Minion" ו-"Meet the Minions". גם עולם המרצ'נדייזינג נכלל בשיווק - רשת המזון המהיר "McDonald's" שיווקה לצד ארוחותיה צעצועים לילדים, מותג הבננות השווייצרי "Chiquita Brands" השתמש בדמויות הזיכיון ובקולותיהן עבור שיווק מוצריו, חברת הצעצועים "Thinkway" ייצרה צעצועים מיוחדים בהתבסס על הדמויות השונות, חברת משחקי הלוח "Hasbro" הוציאה גרסה מיוחדת ל"מונופול", והתאגיד הרב-לאומי "Best Buy" ייצר גם משקפי תלת מימד מיוחדים בהתבסס על דמויותיהם של המיניונים. בסך הכל, "יוניברסל" חתמו הסכמי חסות עם כ-100 חברות, בסכום חסר תקדים של כ-$250,000,000. "Despicable Me 2: Original Motion Picture Soundtrack", פסקול הסרט, בכתיבתם של הטיור פררה ופארל ויליאמס, יצא לאור ב-18 ביוני 2013 על ידי חברת התקליטים "Back Lot Music". ‏"Happy", סינגל מתוך הפסקול, הופץ ב-21 בנובמבר, והוא שימש כקידום עבור הסרט. "גנוב על המיניונים" זכה לביקורות פושרות למדי. באתר הסקירה "Rotten Tomatoes" הוא זכה לציון של 74% (בהתבסס על 174 ביקורות, מתוכן 128 "טריות" ו-46 "רקובות"), ובאתר הסקירה "Metacritic" הוא זכה לציון של 62 (בהתבסס על 39 ביקורות, מתוכן 21 חיוביות ו-18 מעורבות). חברת הסקרים "CinemaScore" העניקה לו ציון "A". מהקרנותיו המסחריות בבתי קולנוע סביב העולם, "גנוב על המיניונים" גרף הכנסות של $970,761,885, מתוכן $368,061,265 בצפון אמריקה (37.9%) ו-$602,700,620 בשאר העולם (62.1%). עם הכנסות אלו, הוא זוכה להתמקם כסרט השלישי בהכנסותיו ב-2013, וכן גם כסרט ה-35 בהכנסותיו בכל הזמנים. בחישוב כל הוצאות התקציב, בנוסף למסע השיווק האינטנסיבי, רווחיו נעמדים על כ-$394,500,000. נתון זה, בצורה חסרת תקדים, הופך אותו לסרט הקולנוע הרווחי ביותר בכל 101 שנות שנות קיומה של "יוניברסל". מהדורות המדיה הביתית של הסרט הניבו גם הן הכנסות רבות, הנעמדות על כ-$247,865,282. מיד לאחר שיווקו בהפצה דיגיטלית, הוא נמכר במאות אלפי עותקים תוך זמן קצר במיוחד, והוכתר במהרה כסרט הנמכר ביותר אי-פעם בשבוע הראשון להפצתו במדיה זו. מעט מאוחר יותר, כשהחל שיווקו בעותקי DVD ו-Blu-Ray, הוא הצליח בצורה דומה וכבש את אותו התואר בדיוק, כשנמכר במליוני עותקים. בסך הכל, בשבוע הראשון לשיווקו, הוא נמכר בכ-4,500,00 עותקים, גם דיגיטליים וגם פיזיים, בהכנסות הנעמדות על כ-$80,000,000. עד סוף 2013, הוא נמכר ב-4,689,747 עותקי Blu-Ray בהכנסות של כ-$93,734,824 ובכ-4,566,911 עותקי DVD בהכנסות של כ-$77,250,269, זאת בכחודש בלבד. בסך הכל, מאז החל שיווקו, הוא נמכר בכ-5,867,251 עותקי Blu-Ray בהכנסות של כ-$115,363,051 ובכ-8,763,066 עותקי DVD בהכנסות של כ-$132,502,231. גם בישראל, בדומה לשאר העולם, "גנוב על המיניונים" נחל הצלחה רבה. במהלך 2013, נמכרו לו כ-310,000 כרטיסים, והקרנותיו המסחריות בבתי קולנוע בסופי השבוע הניבו הכנסות של כ-$2,995,930. ערך מורחב – "גנוב על העולם" המשך, "גנוב על העולם", יצא לאקרנים ב-30 ביוני 2017. Despicable Me 2: Production Notes, סרטי יוניברסל מדיה וקבצים בנושא גנוב על המיניונים בוויקישיתוף אתר האינטרנט הרשמי של גנוב על המיניונים "גנוב על המיניונים", במסד הנתונים הקולנועיים IMDb (באנגלית) "גנוב על המיניונים", באתר נטפליקס "גנוב על המיניונים", באתר AllMovie (באנגלית) "גנוב על המיניונים", באתר Rotten Tomatoes (באנגלית) "גנוב על המיניונים", באתר Box Office Mojo (באנגלית) "גנוב על המיניונים", באתר Metacritic (באנגלית) "גנוב על המיניונים", באתר אידיבי "גנוב על המיניונים", תסריט הסרט באתר Scripts.com (באנגלית) "גנוב על המיניונים", במסד הנתונים הקולנועיים KinoPoisk (ברוסית) "גנוב על המיניונים", במיזם "אישים" לתיעוד היצירה הישראלית אתר הסרט (באנגלית) "גנוב על המיניונים", במסד הנתונים Big Cartoon DataBase (באנגלית) Pamela McClintock, ‏Box Office Preview: 'Despicable Me 2' Set to Upstage 'Lone Ranger'‎, The Hollywood Reporter, ‏1 ביולי 2013 "גנוב על המיניונים", במסד הנתונים Box Office Mojo "גנוב על המיניונים", באתר הביקורות Rotten Tomatoes "גנוב על המיניונים", באתר הביקורות Metacritic Borys Kit, ‏Steve Coogan Joining Voice Cast for 'Despicable Me 2' (Exclusive)‎, ‏The Hollywood Reporter, ‏1 במאי 2012 גנוב על המיניונים, במיזם "אישים" לתיעוד היצירה הישראלית Kristy Puchko, ‏Gru Meets His Match In Latest Despicable Me 2 Trailer, ‏Cinema Blend, ‏19 במרץ 2013 Mike Fleming, ‏Benjamin Bratt Replaces Al Pacino On 'Despicable Me 2''‎, ‏Deadline, ‏3 במאי 2013 Raul Gaztambide, ‏Benjamin Bratt as Super Villain 'El Macho' in "Despicable Me 2"‎, ‏Entertainment Affair, ‏12 ביוני 2013 Mike Fleming, ‏Say Goodbye To My Little Friend: Al Pacino Exits Summer Sequel 'Despicable Me 2'‎, ‏Deadline, ‏3 במאי 2013 Racheal, ‏Despicable Me Minion Mayhem is now open at Universal Studios, ‏Behind the Thrills, ‏2 ביולי 2012 Ben Child, ‏Despicable Me 2: evil genius or just plain bad?‎, ‏The Guardian, ‏22 במאי 2013 Peter Debruge, ‏Film Review: 'Despicable Me 2'‎, ‏Variety, ‏15 ביוני 2013 Despicable Me 2 Production Notes, ‏Universal Pictures, ‏14 באוקטובר 2014 Despicable Me 2 Premiere — Pierre Coffin, ‏Trailer Addict Mike Fleming Jr.‎, ‏Chris Meledandri's Illumination Game Plan Includes 'Despicable Me' Sequel, 'Minion' Spinoffs, Dr. Seuss, The Addams Family, ‏Deadline, ‏13 ביולי 2010 Universal Dates Savages, Despicable Me 2 and Oblivion, ‏Coming Soon, ‏16 ביוני 2011 Miranda Cosgrove, ‏First day on Despicable Me 2, באתר פייסבוק, 14 באוקטובר 2011 Christina Radish, ‏Producer Chris Meledandri Talks Dr. Seuss Biopic and DESPICABLE ME 2; Confirms Biopic Will Probably Be Live-Action with Animated Seuss Characters, ‏Collider, ‏7 בפברואר 2012 Borys Kit, ‏Javier Bardem in Negotiations to Voice Villain in 'Despicable Me 2' (Exclusive)‎, ‏The Hollywood Reporter, ‏5 באוקטובר 2011 Borys Kit, ‏Lily Collins Drops Out of 'Evil Dead,' Warner Bros.'s adaptation of 'Elfquest' Hits the Skids, ‏The Hollywood Reporter, ‏24 בינואר 2012 Mike Fleming Jr.‎, ‏Al Pacino Makes Animated Film Debut In "Despicable Me 2"‎, Deadline, ‏3 בפברואר 2012 Peter Debruge, ‏How Replacement Villain Became Unlikely Hero in 'Despicable Me 2'‎, ‏Variety, ‏3 ביולי 2013 Mike Fleming, ‏Benjamin Bratt Replaces Al Pacino On 'Despicable Me 2'‎, Deadline, ‏3 במאי 2013 Sheila Roberts, ‏Benjamin Bratt Talks DESPICABLE ME 2, Replacing Al Pacino, and CLOUDY WITH A CHANCE OF MEATBALLS 2‎, ‏Collider, ‏2 ביולי 2013 Jonathan Moran, ‏Steve Carell to appear at Sydney premiere of Despicble Me 2, ‏The Australian, ‏3 במאי 2013 Olivia Elgart, ‏Miranda Cosgrove Looks Too Cute At 'Despicable Me 2' Premiere, ‏Hollywood Life, ‏5 ביוני 2013 John Hopewell, ‏'Despicable Me 2' Gets Standing O at Annecy Fest‎, ‏Variety, ‏12 ביוני 2013 Universal Pictures and Illumination Entertainment Present the American Premiere of Despicable Me 2 Universal CityWalk and Gibson Amphitheatre Universal City, CA Saturday, June 22, 2013, ‏PR Newswire, ‏13 ביוני 2013 Michelle McCue, ‏Yellow Carpet World Premiere Of DESPICABLE ME 2 Includes Steve Carell, Kristen Wiig And Minions, ‏We Are Movie Geeks, ‏23 ביוני 2013 Despicable Me 2 Premiere Interviews! Steve Carell, Miranda Cosgrove, Pharrell, and more!‎, Wetpaint, ‏26 ביוני 2013 "גנוב על המיניונים", עין הדג Despicable Me 2 Arriving in International 3D IMAX Theaters Starting June 20, ‏Coming Soon, ‏18 ביוני 2013 4DX Movies)‎, ‏4DX Silas Lesnick, ‏Despicable Me 2 Comes to DVD and Blu-ray December 10, ‏Coming Soon, ‏7 באוקטובר 2013 [Despicable Me 2 Blu-ray Wal-Mart Exclusivehttp://www.blu-ray.com/movies/Despicable-Me-2-Blu-ray/79815/ ], ‏Blu-Ray Universal Pictures and Illumination Entertainment's Despicable Me 2 "Despicablimp" Takes Flight On March 23, ‏PR Newswire, ‏22 במרץ 2013 Matt Goldberg, ‏Matt Takes a Ride on DESPICABLE ME 2's "Despicablimp"‎, ‏Collider, ‏21 באפריל 2013 Daniel Miller, ‏'Despicable Me 2' blimp enters new frontier of movie marketing‎, ‏Los Angeles Times, ‏28 במרץ 2013 SeanO'Connel, ‏'Despicable Me' Game: Our Exclusive First Look at 'Minion Rush'‎, ‏Fandango, ‏30 במאי 2013 Gameloft, Universal Pictures and Illumination Entertainment Launch "Despicable Me: Minion Rush"‎, ‏PR Newswire, ‏13 ביוני 2013 Marc Graser, ‏Minion Mania Helps Universal Score with 'Despicable Me 2' Game, ‏Variety, ‏10 בספטמבר 2013 Neil Emmett, ‏"Despicable Me 2," "Room on the Broom," "Adventure Time" Win BAFTAs‎, ‏Cartoon Brew, ‏25 בנובמבר 2013 Minion /‏ Minion Goggles, ‏Roblox Despicable Me 2: The Junior Novel, ‏Google Books Despicable Me 2: The Anti-Villain League Handbook, ‏Google Books Despicable Me 2: Undercover Super Spies, ‏Google Books Despicable Me 2: Attack of the Evil Minions!‎, ‏Google Books Despicable Me 2: Make a Minion‎, ‏Google Books Meet the Minions, ‏Google Books "Despicable Me 2", ‏Happy Meal Toys Collection Fan Site, ‏מאי 2013 Chiquita Brands International, Inc : Chiquita Brands Partners with Universal Pictures and Illumination Entertainment's Despicable Me 2, ‏Chiquita Brands Partners, ‏5 ביוני 2013 "Despicable Me 2", ‏Thinkaway Toys, ‏יולי 2013 Samantha Loveday, ‏Hasbro strikes Despicable Me 2 deal with Universal, ‏ToyNews Online, ‏21 בספטמבר 2012 "Despicable Me 2", ‏Look3D, ‏אוגוסט 2013 3D Geek Alert: Collect Your DESPICABLE ME 2 Special Edition 3D Glasses!‎, ‏MarketSaw, ‏24 במאי 2013 Goldman Getzler, ‏McDonald's, General Mills among Despicable Me 2 marketing minions, ‏Kidscreen, ‏21 במאי 2013 'Despicable Me 2' Soundtrack Announced‎, ‏Film Music Reporter, ‏21 במאי 2013 Happy (From "Despicable Me 2") - Single by Pharrell Williams Soundtrack / Pharrell Williams / Heitor Pereira – Despicable Me 2, ‏Ultratop Soundtrack / Pharrell Williams / Heitor Pereira – Despicable Me 2, ‏Ultratop CHART: CLUK Update 18.01.2014 (wk2)‎, Zobbel Despicable Me 2 - Original Soundtrack Awards, ‏Rovi Corporation Grady Smith, ‏Box office report: 'Despicable Me 2' leaves 'Lone Ranger' in the dust, ‏Entertainment Weekly, ‏7 ביולי 2013 שוברי הקופות העיקריים ברחבי העולם - 2013, ‏Box Office Mojo שוברי הקופות העיקריים ברחבי העולם בכל הזמנים, ‏Box Office Mojo Mike Fleming Jr.‎, ‏2013 Most Valuable Blockbuster – #6 'Fast & Furious 6' Vs. #11 'The Croods'; #3 'Despicable Me 2' Vs. #14 Star Trek Into Darkness'‎, ‏Deadline, ‏21 במרץ 2014 Universal's 'Despicable Me 2' Crosses $800M Worldwide; #1 Animated Pic Of 2013, ‏Deadline, ‏24 באוגוסט 2013 Georg Szalai, ‏NBCUniversal CEO: 'Despicable Me 2' Will Be Most Profitable Film in Universal's History, ‏The Hollywood Reporter, ‏31 ביולי 2013 Patrick Brzeski, ‏'Despicable Me 2' Finally Opens in China‎, ‏The Hollywood Reporter, ‏10 ביוני 2014 Despicable Me 2 - Video Sales, ‏The Numbers; מעודכן לינואר 2019 'Despicable Me 2' Breaks Blu-Ray, Digital Sales Records In $80M Home Vid Debut‎, ‏Deadline, ‏17 בדצמבר 2013 Top-Selling Blu-rays in the United States 2013, ‏The Numbers Top-Selling DVDs in the United States 2013, ‏The Numbers יאיר רוה, שוברי הקופות בישראל בשנת 2013, פנאי פלוס, 26 בדצמבר 2013 גנוב על המיניונים - הכנסות זרות: ישראל, Box Office Mojo Tracy Brown, ‏Oscars 2014: The complete list of nominees and winners‏, Los Angeles Times, ‏2 במרץ 2014 2013 EDA Award Nominess, ‏Alliance of Women Film Journalists, ‏11 בדצמבר 2013 Carolyn Giardina, ‏'12 Years a Slave,' 'Captain Phillips,' 'Gravity' Among ACE Eddie Award Nominees‎, The Hollywood Reporter, ‏10 בינואר 2014 Amid Amidi, ‏Complete List of 2013 Annie Award Nominations, ‏Cartoon Brew, ‏2 בדצמבר 2013 Bafta Film Awards 2014: Full list of nominees, ‏BBC, ‏8 בינואר 2014 Film in 2014, ‏British Academy of Film and Television Arts Neil Emmett, ‏"Despicable Me 2," "Room on the Broom," "Adventure Time" Win BAFTAs‎, Cartoon Brew, ‏25 בדצמבר 2013 Cinema Audio Society Unveils Nominations For The 50th Annual CAS Awards, ‏Deadline, ‏14 בינואר 2014 Cinema Audio Society Awards: 'Gravity', 'Frozen' Take Film Honors, ‏Deadline, ‏22 בפברואר 2014 19TH ANNUAL CRITICS' CHOICE MOVIE AWARDS NOMINATIONS, ‏Critics' Choice, ‏17 בדצמבר 2013 Guy Lodge, ‏2013 Denver Film Critics' Society Nominations, ‏Hit Fix, ‏7 בינואר 2014 Golden Globe Awards Nominations: '12 Years A Slave' & 'American Hustle' Lead Pack (Full List)‎, Deadline, ‏12 בדצמבר 2013 Philiana Ng, ‏Nickelodeon's Kids' Choice Awards Nominations Revealed, ‏The Hollywood Reporter, ‏24 בפברואר 2014 Dave Lewis, ‏'Game of Thrones' vs. 'Iron Man': This year's People's Choice Awards nominees‎, Hit Fix, ‏5 בנובמבר 2013 People's Choice Awards 2014: The winners list, ‏Entertainment Weekly, ‏8 בינואר 2014 Nominations for Theatrical Motion Picture, Animated Theatrical Motion Picture and Long-Form TV, ‏Producers Guild of America, ‏2 בינואר 2014 Current Nominees, ‏International Press Academy Nikara Johns, ‏'Gravity,' 'The Hobbit: The Desolation of Smaug' Lead Saturn Awards Noms‎, Variety, ‏25 בפברואר 2014 Steve Pond, ‏'Gravity' Soars in Visual Effects Society Nominations‎, The Wrap, ‏14 בינואר 2014 Pamela McClintock, ‏Universal Dates 'Despicable Me 3,' New 'Grinch Who Stole Christmas'‎, ‏The Hollywood Reporter, ‏15 בינואר 2014